KLUBI 700
Kas orjapidamine on Ameerikas ikka veel võimalik?
Kas inimesi on ikka veel võimalik osta, müüa ja vahetada
ning kohelda neid kui tükikest maist vara?
Leah Rogers just seda oligi.
Ta kuulus oma kupeldajale,
kes käskis tal riietuda ja rääkida teatud kindlal moel
ning isegi liikuda ja käituda ühel kindlal moel.
Kui ta aga keeldus, sai ta armetult peksa.
Siin aga lugu sellest, kuidas ta oma elu tagasi sai.
Olin hirmunud, hästi kõhna ja kehva tervise juures.
Arvasin, et inimesed peavad mind kellekski vastikuks ja prostituudiks
ja et keegi ei hooli minust.
Leah Rogers oli seksikaubanduse ohver.
Püüdsin küll mitmeid kordi põgeneda, kuid ei pääsenud kunagi.
Kogu see kuritarvitamine ja löömised
muutusid üha karmimaks ja karmimaks,
kuniks isegi minestasin mõnikord.
Siis mõistsingi, et ma ei suuda iseennast kaitsta
ega talle vastu seista.
Leah oli olnud kerge saak.
Ta sündis vallaslapsena ja kasvas üles narkomaanist emaga.
Ainsaks isakujuks ta elus olid mehed, kes ta ema elus olid
ja kes Leah'd vahel kuritarvitasid ja peksid.
Ma pidasingi seda armastuseks. Sellist tähelepanu meestelt.
See oli minu jaoks normaalne.
Leah oli 13-aastane,
kui lastekaitse töötajad paigutasid ta lastekodusse,
kus ta veetis 5 rasket aastat.
18-aastaseks saades oli ta 1-aastase tütre ema.
Omamata raha või võimalust kellegi poole pöörduda,
võttis ta vastu eksootilise tantsija koha.
Kõik, mida ma teadsin, oli see,
et ma meeldin meestele oma keha poolest.
Mõtlesin, et mis seal siis ikka -
nagunii on mind terve elu meeste poolt käperdatud.
Järgmised 6 aastat teenis Leah elatist stripparina.
Kuniks kohtus ühel õhtul mehega, keda pidas oma unelmate printsiks.
Ta oli üliarmas ja tegi mulle kingitusi.
Ütles õigeid sõnu.
Pani mind tundma vajalikuna.
Kuid peale paari kohtingut hakkas mees omastavalt käituma,
võttes mingi hetk Leah'lt tema telefoni ja ID kaardi.
Kui Leah vastu hakkas, läks mees marru.
Ta lõi mind mitmeid kordi.
Seda ka näkku, nii et mu nägu ja silmad olid nii paistes,
et ma isegi ei näinud midagi.
Ta kiskus mind juustest
ja põletas nii mu käsi kui jalgu sigarettidega.
Kui oleksin vastu hakanud, oleksin jälle peksa saanud.
Kui sõna kuulasin, oli kõik hästi.
Peale kuude pikkust ajupesu ja vägivalda
lõpetas Leah vastu võitlemise.
Mees lasi ta nahale teha tätoveeringu kui märgi talle kuulumisest,
sundides teda ka prostitutsiooniga tegelema.
See oli miski, mis oli tal algusest peale plaanis olnud.
Ta ütles, et kui ta maha jätan, leiab ta mu nagunii üles ja tapab mu.
Ja kui ei leia mind, tapab mu ema.
Kaitsmaks nii oma tütart kui ema, kellest oli saanud kristlane,
jäi Leah mehe juurde,
saates tütre oma venna juurde elama.
Järgmised 3 aastat vedas ta kupeldaja teda mööda riigi edela osa,
värvates samal ajal ka uusi tüdrukuid.
Siis aga jäi Leah lapseootele ja mehe haare tugevnes veelgi.
Vägivald jätkus peale sedagi
ja ta sundis mind endiselt töötama.
Tundsin, et olen lõksus ja sealt pole mingit väljapääsu.
Mu poja sündides viidi ta kohe selle mehe ema juurde
ja mul polnud luba teda näha. Vähemalt mitte üksinda.
Ma ei tohtinud teda kuhugi viia.
Mees kasutas seda kõike minu vastu.
2011. aastal ähvardas üks Leah klientidest ta tappa
Ta anus, et ta jäetaks ellu,
kuid kogu see olukord tekitas temas veelgi suurema igatsuse põgeneda.
Leah hüüdis Jumala poole, keda ta vaevu tundis.
"Jumal, kui oled tõesti olemas, siis palun aita mind!
Palun aita mind!
Ma ei tea, kuidas põgeneda või lahkuda,
mistõttu palun aita ja päästa mind!
Palun päästa mind sellest!"
2 nädalat hiljem oli Leah koos oma kupeldajaga,
kui too üritas taas värvata kahte uut tüdrukut.
Tuli aga välja, et tegu oli salapolitseinikega,
kes võtsid nad mõlemad vahi alla.
Hirmust selle ees, mis võib juhtuda ta pojaga,
ei öelnud Leah sõnagi enda kaitseks.
Selle tulemusena süüdistati teda 21. kuriteos,
nõnda nagu ta kupeldajatki, kes oli teda pantvangis hoidnud.
Kisendasin ja nutsin ning olin vihane Jumala peale.
Kuid oodates kartsas kohtuistungit, jätkas Leah Jumalaga suhtlemist,
lugedes samal ajal Piiblit ja külastades vangla kabelit.
Ärkasin hommikuti kell 5 - ammu enne teisi,
et palvetada ja laulda kõva häälega.
See täitumuse tunne,
mida Jumalaga rääkides ja Piiblit lugedes kogesin,
oli midagi, mida ma polnud kunagi kellegi teise poolt kogenud.
Jumala armastus oli miski,
mille sarnast ma polnud ega pole tänaseni
kusagil mujal kogenud.
Leah oli olnud eeluurimisvanglas 6 kuud,
kuniks ta andis oma elu Jeesusele.
Kõik see viha, valu, haavad ja kannatused
said antud üle Talle.
Panin oma usu ja lootuse Jumala peale
ja teadsin, et mis iganes ka ei juhtuks,
siis Tema teab, mis on parim mu jaoks.
Tema kaitseb ja armastab mind, sest Ta on mu Isa.
Uskusin seda kogu südamest.
Muretsedes endiselt oma poja pärast, hoidis Leah suu lukus,
lootes 7-aasta pikkusele karistusele.
Kuid nädal hiljem sai ta postkaardi oma kupeldaja perelt,
millele oli kirjutatud: "Su poeg on minu käes."
Leah helistas oma emale, kes läks koheselt poisile järgi.
Niipea, kui poiss oli turvalises kohas, näitas Leah seda kaarti advokaadile,
olles valmis ka tunnistusi andma.
Kasutades seda postkaarti tunnistusena,
seisis advokaat Leah ees
ja kohtunik loobus kõigist süüdistustest.
Mu advokaat tuli ja küsis: "Oled sa valmis koju minema?"
Ja ma hakkasin lihtsalt nutma.
Ainult Jumal saab tühistada 7-aastase vangistuse
ja muuta kohtuniku südant, kes ütleb:
"Me anname sellele tüdrukule veel ühe võimaluse."
See pidi olema Jumalast.
Peale kohtu poolt määratud rehabiliteerimisprogrammi läbimist
sai Leah taas oma lastega kokku.
Täna on ta Seksikaubanduse Instituudis õpetaja
ja juhib "Aita tal püsima jääda" ühingut,
mis nõustab ja aitab seksikaubanduse ohvreid.
See tähendab minu jaoks kõike, sest kinnitab mulle,
et kõik, millest läbi läksin, polnud siiski asjata.
See on mu loo taga peituv eesmärk.
Täna ma olen vaba ja võin hirmuta rääkida sellest kõigest,
sest Jumal ise on minuga
ja kaitseb mind paremini kui keegi teine.
Kui vastupidav võib olla üks inimhing.
Kui vastupidavad võime olla meie - inimesed.
Mõelda vaid seda Leah olukorda - kõik need kannatused, peksmised,
lootusetus...
Ometi leidus temas see üks säde, mis saab tulla vaid Jumalalt
ja mis sirutus Jumala poole, nii et üks leek võis süttida.
Nii sai temast Jumala laps.
Osad teist võivad olla samas olukorras.
Oled ehk samuti kogenud seksuaalset vägivalda, peksmist,
hüljatust, vanemate poolt välja viskamist.
Võib-olla oled isegi kodutu.
Võib-olla oled lahutuse ohver või sul on vägivaldne abikaasa.
Mis iganes su olukord ka poleks - Jumal armastab sind
ja päästab su, kui vaid hüüad Ta poole.
Ta on võimeline tegema nii palju enam
kui suudaksid eales mõelda või paluda.
Ta on kõikväeline ja võimas.
Seetõttu hüüa kohe praegu Jumala poole nagu Leah seda tegi
ja vaata, mida Ta saab tegema.
Palu koos minuga:
Jeesus,
Sa tead mu olukorda.
Sa tead mu valu ja haigetsaamisi.
Palun aita mind, Jumal! Aita mind!
Ma hüüan Su poole - palun aita!
Tule mu südamesse. Ma annan oma elu Sulle.
Ma annan Sulle oma südame.
Issand, olen sellest hetkest alates Sinu oma.
Ma võtan vastu Su pääste.
Palun tegutse minu heaks
ja vabasta mind kõigest patust ja sidumistest,
et võiksin teenida Sind sellest hetkest alates.
Olen nüüd Sinu, Issand.
Aitäh Sulle, Jeesuse nimel.
Kui palusid koos minuga, anna sellest kellelegi teada.
Jaga sellest kellegagi ja ütle, et oled nüüd vaba.
Kindlasti leidub keegi,
kes on olemas su jaoks ja armastab sind.
Järgmiseks lugu tulevastest advokaatidest,
kes püüavad teha lõpu inimkaubandusele,
võideldes samal ajal ka sündimata laste eest.
Kuuleme nende lugusid peale pausi.
Aljona sündis moondunud jalgadega.
Kui Ukraina sotsiaalteenistus temast kuulis,
viidi ta "Isakoju", mida toetab organisatsioon "Orvu tõotus".
Palusin Jumalat, et Ta kingiks mulle sirged jalad,
et saaksin joosta ja hüpata nagu teised lapsed.
Maksime kahe erineva operatsiooni eest,
et saada Aljona jalad korda,
nii et tal oleks parimad võimalused normaalseks eluks.
Tänu teile said mu unistused teoks.
Jään alati palvetama ja tänama Jumalat te eest.
Need on need lood, mille teie teete võimalikuks,
kui olete CBN'i koostööpartnerid.
Tuhanded inimesed üle maailma võivad kogeda uut elu,
kuna olete hoolinud piisavalt, et anda.
Teie, kes olete alles hiljuti saanud Klubi 700 partneriteks -
suur tänu teile!
Te abi saab muutma paljude elusid.
Kui me kõik koondame oma jõud, et aidata,
saavad ka imed sündima.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta Klubi 700'ga ühendust.
Regenti Ülikooli motoks on
kristlik juhtimine, mis muudab maailma.
Õigusteaduste koolis, mis keskendub globaalsele õigusele,
õpilased just seda teevadki.
Nad on pühendanud tuhandeid tunde, et kaitsta vaeseid ja hädasolijaid,
tehes häält nende eest, kel endal seda pole.
Oma reisi lõpus Indiasse
oli mul võimalus osaleda ühel reidil.
Sinna sõites sadas vihma
ja kõikjal olid need tüdrukud.
Kommertslikus seksikaubadnuses
kuritarvitatakse igal aastal 2 miljonit last
Hinnanguliselt on üle maailma 4,5 miljonit seksikaubanduse ohvrit
Üks tüdrukutest oli hästi üleolev ega tahtnud meiega üldse rääkida.
Teine aga oli täiega süütu olemisega
ja meenutas mulle ühte mu tuttavat.
See oli hirmuäratav,
sest ta nägi tõesti välja nagu keegi, keda ma tunnen.
Poleks uskunud, et seisame kohe esimesel päeval silmitsi
mitte sünnituseelse abordiga, aga sünnitusjärgse abordiga.
Meile näidati arvet tehtud abordi eest
ja öeldi, et neil on tunnistusi inimestelt,
kes on tapnud oma lapsed peale sündi.
Tõstatame selle teema oma parlamendis 2 nädala pärast,
olles koos kogu selles loos.
See oli kui tulega ristimine, kuhu meid visati pea ees sisse
ja öeldi: "Hakake tegutsema!"
Esitasime esimesel nädalal avalduse Euroopa Nõukogule,
mis oli super sissejuhatus Euroopa seadustesse, mida ma õpin.
Tegime olulist tööd.
Eriti vastsündinute vallas,
kes olid vaatamata kavatsetud abordile
siiski elavalt sündinud.
Euroopas jäetakse nad sageli kas surema
või nad tapetakse ära.
Ma töötan lastekodu lastega
ja tegelen haridusprogrammi rakendamisega
lastekodudes.
Üle 60 000 Rumeenia lapse elab täna lastekodudes
Omadest vähest või üldse mingit haridust
või oskusi eluks,
lõpetavad paljud orvud 18-aastasena tänavail.
Paljud neist ei suuda enda eest hoolt kanda,
mistõttu nad jäävad töötuks ja kodutuks
Nähes kõike seda vaesust ja lootusetust,
milles nii paljud inimesed elavad,
siis see jätab sulle jälje igaveseks.
See paneb kui pitseri su südamele ja sa ei unusta seda enam kunagi.
Kõik need naised, lapsed ja mehed, keda oled kord näinud...
Nad jäävad sinuga elu lõpuni.
Nii olen ka leidnud, et parim viis, kuidas neid aidata,
on läbi hariduse.
Ja läbi kristlike juhendajate riiklikes lastekodudes.
Usun, et see on olnud suurimaks õnnistuseks mu elus -
õppida tundma neid lapsi ja aidata neid.
Usun, et nad on mind isegi rohkem aidatnud
kui mina neid.
Jeesus ütles, et parem on anda kui saada
ja ma olen leidnud, et see tõesti ongi nii.
Need tüdrukud ootavad päästmist.
Mitte vaid Indias, aga üle kogu maailma - sh Ameerikas.
Me ameeriklastena kipume aga unustama,
et kõik need lood sünnivad ka me enda tagaaias.
Tegu on tõsise teemaga ja kui me ei hooli,
siis need tüdrukud jäävadki selle lõksu.
Reageerisin sellele algul eitusega.
Võtsin seda vaid kui akadeemilist asja, millega on vaja ühele poole saada.
Kuid kui Palmer siis esimest korda koju tuli
ja ma küsisin: "Mis viga?", puhkes ta nutma.
Ta küsis: "Kuidas kõik see, mille kallal oleme töötanud,
pole sind mõjutanud?"
See oli see hetk, mil miski läks lahti mu sees
ja me nutsime koos kogu õhtu.
Mõistsin, et ei saa seda võtta vaid kui tööna;
et minusse see ei puutu ja see pole vaimulik asi nagunii.
Kuid see on reaalsus.
See programm muudab võimalikuks selle,
mis muidu pole võimalik.
Need finantsid võimaldavad meil teha seda,
milleks Jumal on meid kutsunud.
Pole parimat kinki, mida kellelegi anda,
kui see, et nad saavad elada välja kõik selle,
mis Jumalal on nende jaoks.
Kogu see kogemus on andnud mulle elu eesmärgi
ja ma olen nii tänulik Jumalale, et olen leidnud selle
tänu nende lastega töötamisele.
Nüüd ma tean, miks ma üldse elan ja miks selles koolis õpin.
Ühtlasi tean sedagi, mida kooli lõppedes tegema hakkan.
Vahel saad sa reaalselt ise minna ja seda tööd teha,
kuid Jumal saab ka kasutada sind selliselt,
et aitad kellelgi teisel seda tööd teha,
nii et Tema Kuningriigi eesmärgid saaksid täidetud.
Kui tahad jõuda India, Aafrika või Euroopa Liiduni;
kõigi kannatavate maadeni, mis kisendavad abi järele,
siis see on see, kuidas seda teha.
Õnnistan igat inimest, kes on toetanud ja plaanib toetada neid tegevusi,
sest see võimaldab meil teha Jumala tööd.
Ma ei oskaks seda muudmoodi öelda.
"Ava oma suu keeletu heaks, õiguse tegemiseks kõigile põlatuile!
Ava oma suu, mõista õiglast kohut, tee õigust viletsale ja vaesele!"
Õpetussõnad 31:8-9
Ole hääleks õigluse eest Regent Ülikool
Siin on mõned huvitavad faktid Regenti Ülikooli kohta.
See on hääletatud üheks parimaks ülikooliks
eksamiteks ettevalmistumisele kaasa aitamise vallas.
See oli 2015. aastal parim kool praktilise väljaõppe alal.
Princeton Review on hääletanud nende õigusteaduskonna
10 parima hulka USA's.
Üks nende JT programm
on täielikult aktsepteeritud ühe USA assotsiatsiooni poolt.
Ühtlasi pakub Regenti Ülikool õppeprogramme
nii oma ülikoolilinnakus kui neti teel.
Ühtlasi on USA's hetkel 44 aktiivset kohtunikku,
kes on kõik lõpetanud Regenti ülikooli õigusteaduskonna.
Üks asi, mis mind selles videos puudutas,
on see, et paljud noored käivad ülikoolis
ja nad valivad endale mingi põhieriala -
midagi, mida nad usuvad tahtvat teha.
Kuid kui kuulata Regenti õpilasi,
siis Jumal on see, kes aitab neil avastada oma kutsumise
ja eesmärgi, mida teha.
Nii et, nende kutsumine ja akadeemiline haridus
võiks omavahel klappida.
Regenti Ülikooli põhieesmärk on koolitada kristlikke juhte,
kes muudaksid maailma.
Meil on u 12 ülikoolide presidenti, kes on lõpetanud Regenti Ülikooli.
Meil on u 375 teaduskondade liiget väga prestiižsetes kõrgkoolides,
kes on lõpetanud Regenti Ülikooli.
800 "Aasta õpetajat" on lõpetanud Regenti Ülikooli.
See nimekiri on lõputu ja nad teevad seal ikka tublit tööd.
Kui oled sellest ülikoolist huvitatud, tutvu lähemalt nende kodulehega.
Neil on 8 semestrit aastas ja lisaks õigusteadusele
saab õppida ka psühholoogiat ning mitmeid muid erialasid.
Seal on ka küberturvalisuse eriala
või võimalus omandada bakalaureuse kraad õenduses,
mis on väga populaarne.
Meil on kõikvõimalikke programme varuks su jaoks,
nii et, see on üks imeline kool,
mis on samas ka üks kiiremini kasvavaid koole USA's.
Nii et, uurige maad! - Just nimelt.
Järgnevaks aga veel mitmed vaatajate küsimused.
Lee kirjutab: "Olen olnud 13. aastat emotsionaalselt vägivaldses abielus.
Kui asjad lähevad nihu, siis mu mees ei räägi minuga sellest...
See kõik on hakanud avaldama mõju ka mu füüsilisele tervisele.
Mida ma tegema peaks?"
Lisaks sellele veel mõned küsimused peale pausi, nii et jää meiega.
Teadmised
Usk
Üheskoos muudavad nad meis midagi
Oleme pühendunud olema väärt kooli stipendiumit,
mille ajalugu ulatub tagasi 1000. aastat.
See on see viis, kuidas loome avatud kultuuri,
kus ükski teema pole tabu.
Ka lootuse kultuuri.
Kõik on võimalik!
Kristlik juhtimine,
mis muudab maailma paremaks.
Tipptasemel õpe
ja suuremad teadmised,
mis muudavad meid terviklikuks.
Mis teevad Regentist Regenti.
50 aastat
Tervendamisi
50 aastat
Palveid
50 aastat
Inimeste toitmist
CBN'i esimesed 50 aastat
Aga läheme siis edasi! - Anna aga tulla!
Lee kirjutab järgmist:
"Olen olnud 13. aastat emotsionaalselt vägivaldses abielus.
Meil on 3 last
ja ma olen vaid nende tõttu jäänud edasi oma mehe juurde.
Tundus, et mu mees järgib Kristust,
kuid viimaste aastate jooksul on tal olnud mitmeid armusuhteid
ja ta on ka muutunud väga vihaseks.
Olen andestanud need armusuhted ja püüdnud kõike toimima saada.
Mingi hetk lähebki kõik paremaks,
kuid siis on ta ropp sõnavara ja rüvedus taas tagasi.
Ootasin abielludes me esimest last
ja uskusin siiralt, et ta armastab mind ning hoolib minust.
Palusin andestust oma patu eest
ja uskusin, et abiellumine on õige tegu.
Palun aidake, kuidas edasi.
Mu abikaasa ei räägi minuga, kui asjad kisuvad viltu
ja kogu see emotsionaalne pinge avaldab juba mõju ka mu tervisele.
Saan varsti 40 ega taha, et mu elu jääks alatiseks selliseks."
Selles loos on midagi, mis on väga oluline -
kaks valet asja ei anna kokku õiget.
Te olite enne abiellumist vahekorras ja jäite rasedaks.
Jah, see oli viga.
Kuidas seda parandada?
Astuda halba abiellu? Ei!
See puudutab paljusid - abiellumine ei ole vastus.
Jah, see võib olla täiuslik asi,
mis viib igavese õnne, rõõmu ja armastuseni.
Kuid kindlasti pole see vahend valede asjade lahendamiseks.
Nii et, see oli esimene viga.
Te olete olnud abielus mitmeid aastaid ja te mees on petnud teid,
olles ühtaegu ka vägivaldne ning ebaviisakas mitmes erivõtmes.
Nii et, te olete õnnetu.
Mida siis teha?
Te tegite esimese ja teise vea - kuidas seda siis nüüd parandada?
Tuginedes Piiblile on mu vastus selline,
et teil on vabadus lahkuda,
kuna Jeesuse sõnul
annab abielurikkumine igati alust lahutuseks.
Te võite lahutada ja abielluda uuesti,
kuid ma soovitaks teil igal juhul lahkuda sellisest suhtest.
See mees vaid hävitab teid.
Vajate advokaati, et teha see asi ära.
Sest te mees ei kuula nagunii.
Jah, Jumal tahab küll muuta ja taastada,
kuid samas on inimesi, kes ei lase seda endaga teha.
Nii et, hankige endale advokaat ja saage vabaks sellest loost,
leides abi ja tuge ka oma lastega toimetulekuks.
Saage lahti ja vabaks sellest kõigest.
Joshua kirjutab: "Püüan paastuda. Kas paastumiseks on mõni õige viis?
Ma ei söö suutäitki päikesetõusust loojanguni,
kuid kas ma võin süüa peale seda?"
Jumal pole mingi Philadelphia kohtunik
või raamatupidaja.
Jah, on terve ports reegleid, mis ütlevad,
et kui teed nii - oled õnnelik ja kui mitte, oled õnnetu.
Paastumine aga on seotud me hingega
ja sellega, kas võtan aega Jumala jaoks.
On paaste, kus ei sööda üldse midagi.
Või selliseid, kus teatud ajaks loobutakse magusast, leivast jne.
On ka täispaastu, kus teatud aeg ei sööda üldse midagi.
Kõik sõltub te füüsilisest seisust.
Te võite ka paastuda kuni k 15.00'ni päeval.
Kuidas iganes.
Küsimus on millestki loobumises, mis on teie jaoks oluline,
et teil jaguks aega palvetamiseks ja Jumala ees olemiseks.
See on see, mis on paastu mõte.
Üks lugeja kirjutab: "Olen olnud abielus üle 10. aasta
ja maksnud sellest ajast alates kõik meie arved oma palgast.
Mu abikaasal on olnud rohkem töökohti,
kui aastaid, mis oleme olnud abielus
ja need kõik on olnud osaajaga.
Olen palunud tal minna täisajaga tööle,
kuid ta pole seda teinud.
Mina teen aga sageli pikki töötunde
ja me maksame ka kogu kümnise minu palgast.
Olen kurnatud, läbipõlenud ja masenduses.
Mitmed teenused, mida kasutame, lülitakse sageli välja.
Olen võtnud erinevaid laene
ja viinud me krediitkaartide limiidid maksimumini, et hakkama saada.
Mees aga keeldub korraliku töö otsimisest
ja tal pole kunagi piisavalt raha, et aidata, kui vahel tarvis.
Mida ma tegema peaks?"
Piibel ütleb: "Kui keegi ei kanna hoolt selle eest, mis tema oma,
on ta hullem kui mõni uskmatu."
See mees on hullem kui uskmatu.
Ta abiellus teiega ja tal on vastutus
kanda hoolt nii iseenda- kui pereeluga kaasnevate kulude eest.
Kui ta aga ei tee seda,
on teil igati alust mõelda lahku minemisele,
sest see ei saa niimoodi jätkuda.
Selline muidusööja, keda teie peate kandma,
pole kuidagi piibellik.
Kui keegi ei kanna hoolt selle eest, mis tema oma,
on ta hullem kui uskmatu.
Tyler kirjutab: "Olen kiindunud ühte tüdrukusse me piibliringis,
kuid pole kindel, kas peaksin ta välja kutsuma.
Olen üsna kindel, et ma meeldin talle ka.
Samas tean, et mul on probleeme usalduse- ja armukadedusega,
mistõttu on mu jaoks ebamugav, et tal on Instagramis üle 900 järgija.
Ta suhtleb paljude noormeestega,
kuid kui ta oleks mu tüdruk, peaksin nende poistega rääkima.
Samas pole ma kunagi kohtamas käinud.
Kas peaksin seda asja edasi ajama?"
Ma ei tea, kui vana sa oled, vennas, aga sul on veel palju õppida.
Pead suureks saama.
See tüdruk on ilmselgelt nagu väike printsess,
kellele meeldib tähelepanu, kui tal on Instagramis üle 900 järgija.
Usud sa tõesti, et ta oleks rahul vaid suhte üle sinuga
ja sellega, et olla vaid sinu pruut?
Kindlasti mitte!
Kui tahad kogeda eredat leeki ja põletada saamist, siis lase käia!
Mina aga jätaks sinu asemel selle väikese printsessi
ja otsiksin endale kellegi pisut vähem ahvatlevama,
kuid samas stabiilsema eluga tüdruku.
Ühtlasi aga saa lahti oma armukadedusest.
Jaa. Sa oled armukade kellegi peale, kes pole veel sinu omagi! Tõsiselt?
Kuule! Ta pole su oma ega kuulu sulle,
mistõttu sul pole mingeid õigusi ta üle.
Lõpetuseks aga üks kirjakoht Sakarja 4:10:
"Ära põlga väikesi algusi,
kuna Issand tunneb rõõmu alustatud tööst."
Lapsed -
tahame, et nad kasvaks üles tundes Jumala Sõna.
Tänapäeva kiires maailmas vajaksime aga selles osas abi.
Tasuta laste piibliäpis "Superraamat" on lastele meeldivaid lahedaid asju.
Piibli tundma õppimine on lõbus.
Ühtlasi saab mängida lahedaid mänge ja vaadata vingeid videoid.
Avastada Piibli kangelasi.
Jumala Sõna tundmaõppimine on lahe!
Vaata lähemalt siin:
Kui vajad rääkida kellegagi, kes hoolib,
siis Klubi 700'l on olemas oma palve- ja telefoninõustajad,
kes on valmis vastama su kõnele.
Nii et, helista meile juba täna!
Tõlge: Ane-Ly Raukas